PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 11.12.2002

Nr. 24/2000

R A P O R T

1. asupra proiectului de Lege privind aprobarea Ordonanţei Guvernului nr. 39/2000 pentru stabilirea şi sancţionarea unor fapte  contravenţionale în operaţiunile de transport feroviar şi cu metroul.



Cu adresa nr. 24 din 3 februarie 2000, înregistrată sub nr.83/XVIIII/11 din 3 februarie 2000, Comisia juridică, de disciplină şi imunităţi a fost sesizată spre dezbatere în fond cu proiectul de Lege privind aprobarea Ordonanţei Guvernului nr. 39/2000 pentru stabilirea şi sancţionarea unor fapte  contravenţionale în operaţiunile de transport feroviar şi cu metroul.



Cu avizul nr.125 din 28 ianuarie 2000, Consiliul Legislativ a avizat favorabil proiectul  ordonanţei  Guvernului supusă aprobării prin prezentul proiect de lege.



Comisia pentru drepturile omului, culte şi problemele minorităţilor naţionale şi Comisia pentru industrii şi servicii, sesizate în avizare, au hotărât avizarea favorabilă a proiectului de lege cu amendamente, conform avizului nr.33/XVIII/5 din 28 februarie 2000 şi respectiv nr.23/25/2000 din  20 noiembrie 2002.



Ordonanţa Guvernului, supusă aprobării prin prezentul proiect de lege, are ca obiect crearea cadrului legal de stabilire a faptelor a căror săvârşire constituie contravenţii la reglementările privind siguranţa circulaţiei, securitatea transporturilor, calitatea produselor şi serviciilor în operaţiunile de transport feroviar şi cu metroul, precum şi sancţionarea acestora.

2. 

Potrivit prevederilor art.60 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege în şedinţele din  27 iunie, 1 iulie, 27 august şi 11 decembrie 2002.



În vederea finalizării dezbaterilor asupra acestui proiect de lege, s-a solicitat  Ministerului Lucrărilor Publice, Transporturilor şi Locuinţei, revederea prevederilor ordonanţei, în special a celor privind încadrarea unor fapte drept contravenţii, revedere care trebuia să se facă de comun acord cu Ministerul Justiţiei.

3. 

Cu adresa nr.T.F./1069 din 15 noiembrie 2002 Ministerul Lucrărilor Publice, Transporturilor şi Locuinţei, a transmis propunerile de îmbunătăţire a textului Ordonanţei Guvernului nr.39/2000, pentru care a obţinut şi avizul Ministerului Justiţiei.



Modificările propuse au fost însuşite ca amendamente de către Comisia pentru industrii şi servicii, sesizată în avizare, astfel cum rezultă din avizul nr.23/25/2000 din 20 noiembrie 2002, transmis Comisiei juridice, de disciplină şi imunităţi.

4. 

Dezbaterea acestui proiect de lege a fost finalizată de membrii comisiei în şedinţa din 11 decembrie 2002. La lucrările şedinţei au participat,  în calitate de invitaţi, din  partea Ministerului Justiţiei, doamna Maria Mariţescu – director, iar din partea Ministerului Lucrărilor Publice, Transporturilor şi Locuinţei, domnul  Constantin Onoiu – director  general adjunct al D.G.R.C.S.T.F. şi doamna Eugenia Popescu – director general adjunct al Direcţiei  pentru Relaţia cu Parlamentul.

5. 

În urma examinări proiectului de lege, a ordonanţei  Guvernului şi a amendamentelor formulate, membrii comisiei au hotărât, în unanimitate, să propună plenului Camerei Deputaţilor, spre  dezbatere şi adoptare, proiectul de Lege privind aprobarea Ordonanţei Guvernului nr. 39/2000 pentru stabilirea şi sancţionarea unor fapte  contravenţionale în operaţiunile de transport feroviar şi cu metroul, cu amendamentele admise, astfel cum rezultă din anexă, care face parte integrantă din prezentul raport.



La lucrările şedinţei au fost prezenţi 22 deputaţi din totalul de 25 membri ai comisiei.



În raport de obiectul şi conţinutul său, proiectul de lege  face parte din categoria legilor ordinare.

ANEXA

AMENDAMENTE ADMISE:

Nr.

crt.
Text iniţial
Text adoptat de comisie
Motivare

0.
1.
2.
3.

1.
6. Lege privind aprobarea Ordonanţei Guvernului nr. 39/2000 pentru stabilirea şi sancţionarea unor fapte  contravenţionale în operaţiunile de transport feroviar şi cu metroul.
     Titlul legii -  nemodificat.


2.
7.      Articol unic. – Se aprobă Ordonanţa Guvernului nr.39 din 30 ianuarie 2000 pentru stabilirea  şi sancţionarea unor fapte contravenţionale în operaţiunile de transport feroviar şi cu metroul, adoptată în temeiul art.1 lit.E pct.3 din Legea nr.206/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.39 din  31 ianuarie 2000.
8.      Art. I. – Se aprobă Ordonanţa Guvernului nr.39 din 30 ianuarie 2000 pentru stabilirea  şi sancţionarea unor fapte contravenţionale în operaţiunile de transport feroviar şi cu metroul, adoptată în temeiul art.1 lit.E pct.3 din Legea nr.206/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.39 din  31 ianuarie 2000, cu următoarele modificări şi completări:
     Pentru respectarea normelor de tehnică legislativă, avându-se în vedere modificările ce se  introduc în  ordonanţa Guvernului.



3.
(Text din Ordonanţa Guvernului nr.39/2000).

     Art.1. – În sensul  prezentei ordonanţe, prin operaţiuni de transport feroviar şi cu metroul, denumite în continuare operaţiuni feroviare, se înţelege activităţile necesare pentru realizarea transportului feroviar şi cu metroul în condiţii de  siguranţă a circulaţiei, securitate a transporturilor şi de calitate a serviciilor sau produselor.
1. Articolul 1 va avea următorul cuprins:

     “Art.1 – În sensul prezentei ordonanţe prin transport pe căile ferate române şi pe reţeaua de metrou, se înţelege orice deplasare de persoane sau bunuri realizată cu vehicule  feroviare de către operatori de transport  pe infrastructura feroviară. Transportul feroviar şi de metrou, precum şi serviciile conexe  acestuia sunt considerate activităţi de transport feroviar”.
      Pentru rigoarea textului şi pentru o definiţie clară a transportului pe căile ferate şi pe reţeaua de metrou.



4.
     Art.2. – Constituie contravenţii, dacă nu au fost săvârşite în astfel de condiţii încât, potrivit legii penale, să constituie  infracţiuni, următoarele fapte ale personalului care, în desfăşurarea operaţiunilor feroviare, încalcă normele privind siguranţa circulaţiei, securitatea transporturilor, calitatea produselor şi a serviciilor:

     1. neasigurarea în staţiile de cale ferată şi de metrou a funcţionării instalaţiilor privind informarea şi avizarea publicului călător;

2. neîntreţinerea curăţeniei şi/sau neasigurarea funcţionării grupurilor sanitare în spaţiile afectate pentru deservirea călătorilor, din staţiile de cale ferată şi metrou;

3. îndrumarea trenurilor de călători fără să fie asigurată în vagoane funcţionarea instalaţiilor sanitare, de încălzire şi de iluminat;

4. îndrumarea trenurilor de metrou fără să fie asigurată funcţionarea instalaţiilor de încălzire şi de iluminat;

5. îndrumarea trenurilor de călători fără a fi salubrizate şi dotate cu materiale igienico-sanitare;

6. efectuarea serviciului de către personalul feroviar şi de metrou fără a asigura buna servire a publicului călător;

9. neîntocmirea dosarelor de cercetare privind trenurile de călători şi marfă care au fost îndrumate şi/sau au circulat fără a respecta mersul  de tren stabilit;

7. lipsa nemotivată a personalului, care lucrează sau concură la siguranţa circulaţiei, de la examinările medicale, psihologice, profesionale, precum şi de la analizele de siguranţa circulaţiei sau şcoala personalului;

8. neactualizarea planurilor tehnice de exploatare;

9. nerespectarea dispoziţiilor personalului care conduce circulaţia trenurilor şi/sau efectuarea manevrelor;

10. expedierea vagoanelor cu gabarit depăşit sau încărcate cu mărfuri periculoase cu alte trenuri decât cele stabilite prin programul de circulaţie;

11. nerespectarea normelor şi toleranţelor admise la linii, la schimbătoare de cale şi la lucrările de artă;

12. efectuarea instruirii personalului care lucrează sau concură la siguranţa circulaţiei în centre neautorizate sau de către personal neautorizat în acest scop;

13. nerespectarea programelor stabilite pentru instruirea, perfecţionarea, examinarea, şcolarizarea sau calificarea personalului care lucrează sau concură la siguranţa circulaţiei;

14. neiluminarea locului producerii evenimentului de cale ferată sau neinstalarea telefonului solicitat de către comisia de cercetare;

15. nerespectarea programelor de control aprobate;

16. neavizarea deranjamentelor la instalaţiile de siguranţa circulaţiei;

17. punerea la dispoziţie clienţilor, pentru încărcarea mărfurilor, a unor mijloace de transport care nu pot asigura integritatea şi păstrarea calităţii mărfurilor în timpul derulării contractului de transport;

19. depozitarea bagajelor, a mesageriei sau a coletăriei în alte spaţii decât cele afectate;

20. solicitarea sau trimiterea unor mijloace de intervenţie care nu au dotarea tehnică corespunzătoare pentru a restabili circulaţia trenurilor;

21. neîntocmirea dosarelor de cercetare a evenimentelor de cale ferată sau de metrou;

22. neexecutarea reviziilor tehnice la materialul rulant de cale ferată şi de metrou;

23. nesemnalizarea trenurilor sau a zonelor unde se efectuează lucrări la liniile de cale ferată sau de metrou;

24. neasigurarea contra fugirii a materialului rulant aflat în staţionare pe liniile de cale ferată sau de metrou;

25. neefectuarea reviziilor la instalaţiile feroviare şi de metrou;

26. neexecutarea reparaţiilor planificate la materialul rulant;

27. netransmiterea, în scris, a măsurilor de remediere, în termen de 10 zile de la data încheierii notei de constatare întocmite cu ocazia acţiunilor de control şi inspecţie de stat;

28. înmatricularea materialului rulant fără avizul scris al Autorităţii Feroviare Române - AFER;

29. utilizarea în activitatea de construcţie, modernizare, reparare, întreţinere şi exploatare a materialului rulant şi a infrastructurii feroviare publice sau a metroului a produselor şi a serviciilor neomologate tehnic sau pentru care nu s-a emis un agrement tehnic;

30. furnizarea şi/sau achiziţionarea de produse şi/sau servicii feroviare fără ca acestea să fie omologate sau agrementate tehnic, după caz, de către Autoritatea Feroviară Română - AFER;

31. neînscrierea în fişa postului a responsabilităţilor personalului care lucrează sau concură la siguranţa circulaţiei;

32. efectuarea serviciului de către personalul care lucrează sau concură la siguranţa circulaţiei, fără respectarea prevederilor din fişa postului;

33. neprezentarea şefului de staţie la locul producerii evenimentului de cale ferată, imediat după luarea la cunoştinţă;

34. neprezentarea şefilor de subunităţi feroviare locale la locul evenimentului de cale ferată imediat după solicitarea şefului de staţie;

35. efectuarea măsurătorilor la ecartament şi nivel cu dispozitive de măsurat calea neverificate sau defecte;

36. nesupravegherea activităţilor privind circulaţia trenurilor şi efectuarea manevrelor;

37. executarea de lucrări la linie pe calea fără joante în perioada temperaturilor ridicate, fără efectuarea verificărilor temperaturii din şina de cale ferată;

38. luarea în primire a vagoanelor cu lipsuri şi degradări care nu sunt notificate;

39. executarea de lucrări privind siguranţa circulaţiei fără stabilirea, în scris, a responsabililor şi a condiţiilor de efectuare a acestora;

40. ieşirea mijloacelor de intervenţie pentru restabilirea circulaţiei fără respectarea proceselor tehnologice;

41. circulaţia trenurilor de intervenţie afectate pentru restabilirea circulaţiei fără respectarea mersului de tren întocmit la îndrumare;

42. solicitarea şi/sau ieşirea cu întârziere a mijloacelor de intervenţie în cazul înzăpezirilor, precum şi nerespectarea programului de lucru stabilit;

43. neluarea măsurilor stabilite prin programele anuale de combatere şi preîntâmpinare a înzăpezirilor;

44. încadrarea eronată a evenimentelor de cale ferată, în dosarele de cercetare;

45. refuzul personalului de a da relaţii şi/sau de a rămâne la dispoziţia comisiilor de cercetare a evenimentelor de cale ferată;

46. executarea sau permiterea executării serviciului la siguranţa circulaţiei fără ca personalul să fie apt medical, psihologic sau profesional;

47. conducerea trenurilor de către mecanicul de locomotivă fără respectarea înscrisurilor din livretele de mers;

48. neefectuarea probelor de frână sau efectuarea acestora de către personal neautorizat;

49. neînscrierea în ordinul de circulaţie a condiţiilor privind efectuarea circulaţiei şi a manevrei;

50. nerespectarea condiţiilor înscrise în ordinul de circulaţie;

51. încărcarea mărfurilor în mijloacele de transport fără ca acestea să fie fixate şi asigurate;

52. introducerea în compunerea trenurilor a materialului rulant care nu îndeplineşte condiţiile tehnice;

53. neverificarea de către mecanicul de locomotivă a eficacităţii frânei automate;

54. darea în exploatare a infrastructurii feroviare şi/sau a materialului rulant, fără efectuarea recepţiei tehnice;

55. depozitarea mijloacelor de transport în care sunt încărcate mărfuri periculoase în alte locuri decât cele stabilite prin planul tehnic de exploatare al staţiei;

56. refuzul accesului organelor cu drept de control şi inspecţie de stat în incinta unităţilor agenţilor economici care desfăşoară activităţi de transport feroviar şi/sau cu metroul sau care furnizează produse ori prestează servicii specifice pentru calea ferată sau pentru metrou;

57. refuzul personalului agenţilor economici, care desfăşoară activităţi de transport feroviar sau cu metroul sau care furnizează produse ori prestează servicii specifice pentru calea ferată sau pentru metrou, de a prezenta datele, informaţiile şi documentele solicitate de către organele cu drept de control şi inspecţie de stat competente;

58. neaplicarea măsurilor de remediere a deficienţelor stabilite ca urmare a controalelor şi/sau inspecţiilor de stat efectuate de către personalul autorizat;

59. depăşirea termenelor stabilite pentru transmiterea documentelor solicitate de către organele de control şi inspecţie de stat competente;

60. introducerea în circulaţie a materialului rulant cu defecte care pot periclita siguranţa circulaţiei, fără stabilirea condiţiilor de circulaţie;

61. nerespectarea de către conducătorul executiv al persoanei juridice implicate în producerea evenimentelor de cale ferată a măsurilor şi termenelor de executare stabilite în dosarele de cercetare;

1. 62. neavizarea evenimentelor de cale ferată de către personalul care lucrează în activitatea de transport feroviar sau cu metroul;

63. neoprirea executării lucrărilor de ciuruire integrală a prismei de piatră spartă sau a lucrărilor de buraj şi ripaj mecanizat, la temperatura maximă admisă de lucru.


10. Articolul 2 va avea următorul

   cuprins:

     “Art.2. – Constituie contravenţii, dacă nu au fost săvârşite în astfel de condiţii încât, potrivit legii penale, să constituie  infracţiuni, următoarele fapte ale persoanelor fizice şi juridice care, în desfăşurarea activităţilor de transport feroviar, încalcă normele privind siguranţa circulaţiei, securitatea transporturilor, calitatea produselor şi a serviciilor, precum şi protecţia mediului:

2. neasigurarea în staţiile afectate transportului feroviar public din staţiile de cale ferată  şi de metrou a cerinţelor tehnice şi de întreţinere impuse instalaţiilor de iluminat, încălzit, informare şi avizare  a publicului călător, ventilaţie, de distribuţie a apei potabile şi de evacuare  a apelor uzate, precum şi  neîntreţinerea şi neasigurarea funcţionării grupurilor sanitare; 
3. punerea în circulaţie a trenurilor de călători sau de metrou fără să fie asigurată în vagoane funcţionarea instalaţiilor sanitare, de încălzire, de iluminat şi de  ventilaţie sau, după caz, fără a fi salubrizate  şi dotate cu materiale igienico -sanitare;

4. efectuarea serviciului de către personalul cu responsabilităţi în siguranţa circulaţiei fără respectarea prevederilor din fişa postului cu privire la: organizarea şi conducerea circulaţiei trenurilor, autorizarea şi efectuarea manevrelor, inclusiv a mijloacelor de intervenţie, conducerea vehicolelor feroviare motoare, manipularea instalaţiilor de control a circulaţiei sau echipamentelor de siguranţă,  efectuarea programelor de control stabilite;

5. nerespactarea normelor şi toleranţelor admise la linii, la schimbătoare de cale şi la poduri, tuneluri, viaducte şi podeţe;

6. nesemnalizarea trenurilor şi, respectiv, a zonelor unde se  efectuează  lucrări la liniile de cale ferată;

7. neasigurarea contra fugirii a materialului rulant aflat în staţionare pe liniile de cale ferată;

8. executarea  de lucrări la linie pe calea ferată fără joante în perioada temperaturilor ridicate, fără efectuarea verificărilor temperaturi din şină sau neoprirea acestora la temperatura maximă admisă de lucru;

9. transportul mărfurilor în mijloace de transport, fără ca acestea să fie fixate şi asigurate;

10. conducerea trenurilor de către mecanicul de locomotivă fără respectarea  înscrisurilor din livretele de mers;

11.  neefectuarea probelor de frână sau efectuarea acestora de către personal neautorizat;

12. neînscrierea în ordinul de circulaţie a condiţiilor privind efectuarea circulaţiei şi a manevrei;

13. nerespectarea condiţiilor înscrise în ordinul de circulaţie;

14. staţionarea mijloacelor de transport în care sunt încărcate mărfuri periculoase în alte locuri decât cele stabilite prin planul tehnic de exploatare al staţiei;

15. nesupravegherea activităţilor privind circulaţia trenurilor şi efectuarea  manevrelor, precum şi neîntocmirea dosarelor de cercetare privind trenurile de călători şi marfă care au fost îndrumate sau au circulat fără a respecta mersul de tren stabilit; 

16. punerea la dispoziţia clienţilor, pentru încărcarea mărfurilor, a unor mijloace de transport care nu pot asigura integritatea şi păstrarea calităţii mărfurilor în timpul derulării contractului de transport;
17. luarea în primire a vagoanelor cu lipsuri, defecţiuni şi degradări care nu sunt notificate; 

18. solicitarea sau ieşirea cu întârziere a mijloacelor de intervenţie în cazul înzăpezirilor, precum şi nerespectarea programului de lucru stabilit; 

19. neavizarea sau avizarea cu întârziere a accidentelor sau a evenimentelor de cale ferată; 

20. neîntocmirea sau întocmirea fără respectarea instrucţiunilor legale în vigoare a dosarelor de cercetarea accidentelor şi a evenimentelor de cale ferată; 
21. încadrarea eronată a accidentelor sau a evenimentelor de cale ferată sau neefectuarea şi nerespectarea măsurilor şi termenelor stabilite în dosarele de cercetare; 

22. efectuarea de către agenţii economici de activităţi privind operaţiuni de manevră, transpunere, transbordare sau intermediere a transporturilor feroviare prin case de expediţie, fără a deţine licenţă; 

23. neaplicarea măsurilor stabilite pentru remedierea deficienţelor constatate ca urmare a controalelor sau inspecţiilor de stat efectuate de către personalul autorizat; 

24. refuzul personalului de a da relaţii sau de a rămâne la dispoziţia comisiilor de cercetare a accidentelor sau a evenimentelor de cale ferată şi de metrou; 

25. refuzul accesului organelor competente, potrivit legii, în incinta unităţilor agenţilor economici care desfăşoară activităţi de transport feroviar; 

26. refuzul personalului agenţilor economici care desfăşoară activităţi de transport feroviar, de a prezenta organelor competente, potrivit legii, datele, informaţiile şi documentele solicitate sau netransmiterea acestora;

27. neactualizarea planului tematic de exploatare a staţiei de cale ferată; 

28. efectuarea de activităţi de transport feroviar în staţiile de cale ferată fără respectarea prevederilor din planul tehnic de exploatare al staţiei; 

29. neefectuarea reviziilor tehnice şi a reparaţiilor planificate la materialul rulant de cale ferată şi de metrou la termenele prevăzute în reglementările specifice în vigoare; 

30. neefectuarea la termen a lucrărilor de revizie sau întreţinere la infrastructura feroviară, inclusiv la instalaţiile de semnalizare, de control a circulaţiei şi de alimentare cu energie electrică aferente căii ferate, precum şi a lucrărilor de reparaţii prevăzute în programele aprobate;

31.  neefectuarea verificării stării tehnice la materialul rulant motor ori tractat sau la elementele infrastructurii feroviare, conform reglementărilor specifice în vigoare;

32. introducerea în compunerea trenurilor şi punerea în circulaţie a materialului rulant care nu îndeplineşte condiţiile tehnice de funcţionare; 

33. menţinerea în exploatare a materialului rulant şi a elementelor infrastructurii feroviare la care nu    s-au efectuat reviziile şi reparaţiile planificate la termenele scadente, precum şi a materialului rulant cu durata normată de funcţionare depăşită; 

34. neîndeplinirea condiţiilor tehnice de funcţionare a staţiilor de cale ferată şi de metrou;

35. instruirea profesională şi autorizarea personalului cu responsabilităţi în siguranţa circulaţiei în centre neautorizate; 

36. punerea în exploatare a elementelor infrastructurii feroviare, inclusiv a componentelor instalaţiilor de semnalizare, de control a circulaţiei şi de alimentare cu energie electrică aferente căii ferate, fără efectuarea recepţiei tehnice sau fără ca acestea să fie autorizate din punct de vedere tehnic cu ocazia construirii, modernizării sau reparării acestora;
37. utilizarea de personal cu responsabilităţi în siguranţa circulaţiei care nu este apt medical, apt psihologic, calificat sau autorizat, după caz, pentru funcţia pe care o îndeplineşte sau activitatea pe care o desfăşoară la întreţinerea, repararea şi exploatarea infrastructurii feroviare şi a materialului rulant; 

38. utilizarea în cadrul desfăşurării activităţilor de transport feroviar a materialului rulant care nu este înmatriculat, inscripţionat sau autorizat, conform reglementărilor în vigoare;

39. permiterea accesului pe infrastructura feroviară publică a operatorilor de transport feroviar care nu deţin, cumulativ, licenţă de transport şi certificat de siguranţă; 

40. furnizarea de produse sau servicii fără respectarea reglementărilor specifice obligatorii pentru furnizorii feroviari cu privire la autorizarea, omologarea sau agrementarea tehnică; 

41. achiziţionarea sau utilizarea în activităţile de construcţie, modernizare, reparare, întreţinere şi exploatare  a materialului rulant şi a infrastructurii feroviare a produselor sau a serviciilor fără respectarea reglementărilor specifice obligatorii cu privire la certificarea de conformitate, omologarea, atestarea sau agrementarea acestora; 

42. utilizarea de laboratoare, standuri şi dispozitive speciale pentru încercarea şi verificarea caracteristicilor determinante pentru siguranţa circulaţiei a produselor feroviare, fără ca acestea să fie autorizate, atestate sau recunoscute, după caz, de către Autoritatea Feroviară Română - AFER;

43. nerespectarea condiţiilor care au stat la baza eliberării licenţelor, autorizaţiilor, certificatelor, atestatelor sau agrementelor emise de către Ministerul Lucrărilor Publice, Transporturilor şi Locuinţei sau de către Autoritatea Feroviară Română - AFER;

44. executarea de lucrări neautorizate în zona de siguranţă şi de protecţie a căii ferate fără autorizaţie eliberată de Ministerul Lucrărilor Publice, Transporturilor şi Locuinţei sau nerespectarea condiţiilor impuse prim autorizaţie. 
     Pentru o mai bună sistematizare a faptelor  ce constituie contravenţii. La enumerarea  faptelor, ce constituie contravenţii, s-a ţinut cont şi de gravitatea acestora, precum şi de necesitatea grupării şi comasării faptelor ce constituie contravenţii în funcţie de domeniul vizat.

5.
     Art. 3. - Contravenţiile prevăzute la    art. 2 se sancţionează după cum urmează:

a) cu amendă de la 300.000 lei la 3.500.000 lei, cele prevăzute la pct. 1-16;

b) cu amendă de la 500.000 lei la 5.000.000 lei, cele prevăzute la pct. 17-37;

c) cu amendă de la 1.000.000 lei la 10.000.000 lei, cele   prevăzute    la       pct. 38-63.


     3. Articolul 3 va avea următorul cuprins:

     Art. 3. - Contravenţiile prevăzute la art. 2, dacă sunt săvârşite de persoane fizice,  se sancţionează după cum urmează:

a) cu amendă de la 800.000 lei la 5.000.000 lei, pentru faptele prevăzute la pct. 1-16;

b) cu amendă de la 2.000.000 lei la 15.000.000 lei, pentru faptele prevăzute la pct. 17-24;

c) cu amendă de la 4.000.000 lei la 25.000.000 lei, pentru faptele prevăzute la pct. 25-43.

   (2) Contravenţiile prevăzute la art.2, dacă sunt săvârşite de persoanele juridice, se sancţionează după cum urmează: 

a) cu amendă de la 1.600.000 lei la 10.000.000 lei, pentru faptele   prevăzute    la   pct. 1-16;

b) cu amendă de la 4.000.000 lei la 30.000.000 lei,  pentru faptele  prevăzute   la    pct. 17-24;

c) cu amendă de la 8.000.000 lei la 50.000.000 lei, pentru faptele prevăzute la pct. 25-43.


     Cuantumul amenzilor a fost prevăzut, diferenţiat, pe persoane fizice şi juridice, în funcţie de gravitatea  faptei ce constituie  contravenţie şi a fost reactualizat  avându-se în vedere rata inflaţiei.
     

6.
     Art. 4. - Sancţiunea aplicată pentru contravenţiile prevăzute în prezenta ordonanţă nu înlătură răspunderea disciplinară.
     Art.4 – Text nemodificat.


7.
     Art. 5. - Cuantumul amenzilor prevăzute la art. 3 se actualizează prin hotărâre a Guvernului.

4. 
4. Articolul 5 va avea următorul cuprins:

     “Art.5. - Cuantumul amenzilor prevăzute la art. 3 se actualizează prin hotărâre a Guvernului, în funcţie de rata inflaţiei”.


     Precizarea este justificată, avându-se în vedere  necesitatea actualizării cuantumului amenzii faţă de acest punct de referinţă.

8.
     Art. 6. - (1) Constatarea contravenţiilor, încadrarea acestora şi aplicarea amenzilor, în condiţiile stabilite de prezenta ordonanţă, se fac de personalul Autorităţii Feroviare Române - AFER, precum şi de personalul Ministerului Transporturilor, posesori ai legitimaţiei speciale emise de Ministerul Transporturilor.

     (2) Forma, modelul şi conţinutul legitimaţiei speciale, precum şi personalul prevăzut la alin. (1) se stabilesc prin ordin al ministrului transporturilor.
5. 
5. Articolul 6 va avea următorul cuprins:

     “Art. 6. - (1) Constatarea contravenţiilor, încadrarea acestora şi aplicarea amenzilor, în condiţiile stabilite de prezenta ordonanţă, se fac de personalul Autorităţii Feroviare Române - AFER, precum şi de personalul Ministerului Lucrărilor Publice, Transporturilor şi Locuinţei, posesori ai legitimaţiei speciale emise de Ministerul Lucrărilor Publice, Transporturilor şi Locuinţei.

     (2) Forma, modelul şi conţinutul legitimaţiei speciale, precum şi personalul prevăzut la alin. (1) se stabilesc prin ordin al ministrului lucrărilor publice,  transporturilor, şi locuinţei.
     Pentru actualizarea denumirii ministerului de resort.

9.
     Art. 7. - Dispoziţiile prezentei ordonanţe se completează cu prevederile Legii nr. 32/1968 privind stabilirea şi sancţionarea contravenţiilor, cu excepţia art. 25.

6. 
Articolul 7 va avea următorul cuprins:

     “Art. 7. - Dispoziţiile prezentei ordonanţe se completează cu prevederile  Ordonanţei Guvernului nr.2/2001 privind regimul juridic al contravenţiilor aprobată cu modificări prin Legea nr.180/2002”.


     Pentru indicarea  corectă a actului normativ în vigoare care reglementează regimul juridic al contravenţiilor.

10.
7.      Art. 8. - Ministrul transporturilor va emite, în termen de 90 de zile de la data intrării în vigoare a prezentei ordonanţe, ordinul prevăzut la art. 6 alin. (2), care va fi publicat în Monitorul Oficial al României, Partea I.
Articolul 8 va avea următorul cuprins:

     “Art. 8. - În termen de 30 de zile de la data intrării în vigoare a legii de aprobare a prezentei ordonanţe, Ministerului Lucrărilor Publice, Transporturilor şi Locuinţei,  va elabora şi publica în Monitorul Oficial al României, Partea I, ordinul prevăzut la art. 6 alin. (2).  
     S-a prevăzut reducerea termenului pentru celeritate.

     Modificarea denumirii ministerului de resort este justificată de necesitatea actualizării  acesteia.

11.
     Text nou. – La proiectul de  lege.
     Art.II – Prezenta lege intră în vigoare în termen de 30 de zile de la data publicării în Monitorul Oficial al României.


     Pentru respectarea  normelor de tehnică legislativă cu privire la indicarea termenului de intrare în vigoare a legii.

12.
     Text nou. – La proiectul de  lege.
     Art. III – Ordonanţa Guvernului nr.39/2000, astfel cum a fost  modificată şi completată prin prezenta lege,  se va republica în Monitorul Oficial al României, Partea I, dându-se textelor o nouă numerotare.
     Pentru respectarea normelor de tehnică legislativă cu privire la republicarea actelor normative  care au fost  modificate.

   PREŞEDINTE,                                                         SECRETAR,

Prof. univ. dr. Ion NEAGU                                         Carmen Dumitriu

consilier

Diaconu Dumitra

